Аносмия

Аносми́я  (аз юнонӣ an — ҳиссачаи инкорӣ ва osme — бӯй) — набудани эҳсоси шомма. Аносмия ҳангоми тағйироти луобпардаи бинӣ (варам кардани он, мавҷудияти полип, омос, каҷ шудани девораи бинӣ, атрезияи роҳи бинӣ ва ғайра), зуком, назла, грипп, баъзан дар вақти бемориҳои майна мушоҳида мешавад. Ҳангоми аносмия ҳисси зоиқа низ коҳиш меёбад. Барои табобати аносмия сабабҳои онро рафъ намудан лозим аст. Суст гаштани эҳсоси шоммаро гипосмия меноманд.

 Эзоҳ 

 Сарчашма